Literatura als carrers d'Alaquàs en el Dia del Llibre
23/04/2010

# Literatura als carrers d'Alaquàs en el Dia del Llibre

*   23/04/2010
*   [Imprimir](#)
*   Compartir
*    https://www.alaquas.org/documento.asp?id\_do=11987

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11987%2F0&title=Ajuntament%20d%27Alaqu%C3%A0s.%20Premsa.Literatura%20als%20carrers%20d%27Alaqu%C3%A0s%20en%20el%20Dia%20del%20Llibre)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11987/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/11987/23042010img_5341_Form_4.jpg)](https://www.alaquas.org/ficheros/documentos/2010/2/11987/23042010img_5341_Form_10.jpg "<a href='https://www.alaquas.org/ficheros/documentos/2010/2/11987/23042010img_5341_Form_10.jpg' target=_blank><i class='fa fa-external-link' aria-hidden='true'></i>.Literatura als carrers d'Alaquàs en el Dia del Llibre</a>")

L'Alcaldessa d'Alaquàs, Elvira García Campos, participa en la XI Marató de Lectura del col·legi Mare de Déu de l'Olivar que es celebra al Castell, al Mercat Municipal, la font de Sant Francesc enfront de l'Ajuntament i el Centre Social Benàger

El col·legi Mare de Déu de l'Olivar d'Alaquàs ha tret aquest matí la literatura al carrer amb motiu de la celebració de l'onzena edició de la tradicional Marató de Lectura que aquest centre ve celebrant en els últims anys, enguany al voltant de "Un viatge al centre progrés: el segle XIX". Textos en diverses llengües han estat llegits en diversos punts de la ciutat per commemorar el Dia Internacional del Llibre. En l'activitat ha participat l'Alcaldessa d'Alaquàs, Elvira García Campos, que ha llegit un fragment de l'escriptora britànica Mary Shelley, autora de "Frankenstein", sobre la importància de l'estudi de la ciència.

El Castell d'Alaquàs, el Mercat Municipal, la font de Sant Francesc enfront de l'Ajuntament, el centre d'Educació Infantil i Primària del mateix col·legi i el Centre Social Benàger han estat els punts de lectura per on han passat algunes personalitats del món de la cultura d'Alaquàs i més de 320 alumnes dels cursos de 6é d'educació primària i de 1r a 4t d'educació secundària, que han posat veu a textos de diversos autors.

Simultàniament a aquesta maratoniana lectura col·lectiva, s'han realitzat al centre educatiu, al parc de la Sequieta i a la Biblioteca Municipal tota una sèrie de tallers culturals relacionats amb la literatura del segle XIX. Com a novetat d'enguany, s'han incorporat quatre tallers científics per tal de fer experimentar l'alumnat i viure en primera alguns dels invents més importants del segle XIX, sense els quals no es podria entendre la forma de vida del segle XXI. Les activitats han estat organitzades pel departament de llengües del col·legi i ha comptat amb la col·laboració del claustre de professors i de l'equip directiu.

La Marató de Lectura és una activitat que va sorgir com una iniciativa dins de la celebració del 700 aniversari de la trobada de la Mare de Déu de l'Olivar i des del centre educatiu s'ha impulsat la seua continuïtat al llarg d'aquests anys. En els últims anys, el col·legi va decidir traure aquesta activitat al carrer amb l'objectiu de que els ciutadans i ciutadanes d'Alaquàs pogueren presenciar aquesta lectura de poemes i fragments literaris en llocs representatius d'Alaquàs.